[{"text_idx": "#000001", "text": "Palun vali, milliseid ku\u0308psiseid lubad Tavidil kasutada"}, {"text_idx": "#000002", "text": "Ku\u0308psiseid on vaja selleks, et saaksime muuta meie veebilehe ku\u0308lastamise ja teenuste tarbimise Sinu jaoks lihtsamaks ning selleks, et saada teavet selle kohta, kuidas meie veebilehte kasutatakse. See on vajalik selleks, et saaksime pakkuda Sulle personaliseeritud ja aktuaalset sisu."}, {"text_idx": "#000005", "text": "1 oz Austraalia Lunar ja\u0308neseaasta kuldmu\u0308nt 2023"}, {"text_idx": "#000006", "text": "1 oz Lo\u0303una-Aafrika Elevant kuldmu\u0308nt"}, {"text_idx": "#000007", "text": "1 oz Austraalia Kangaroo kuldmu\u0308nt"}, {"text_idx": "#000008", "text": "1 oz Austria Philharmoniker kuldmu\u0308nt"}, {"text_idx": "#000011", "text": "1 oz Austraalia Lunar ja\u0308neseaasta ho\u0303bemu\u0308nt 2023"}, {"text_idx": "#000013", "text": "1 oz Suurbritannia Britannia ho\u0303bemu\u0308nt"}, {"text_idx": "#000014", "text": "1 oz Austraalia Kangaroo ho\u0303bemu\u0308nt"}, {"text_idx": "#000015", "text": "1 oz Ameerika Eagle ho\u0303bemu\u0308nt"}, {"text_idx": "#000016", "text": "Kulla ja ho\u0303beda hinna graafikud reaalajas"}, {"text_idx": "#000017", "text": "USA valitsuse vastutustundetu kulutamine vo\u0303ib viia kulla hinna uute rekorditeni"}, {"text_idx": "#000018", "text": "Autor: Tavidi analu\u0308u\u0308tik Mait Kraun"}, {"text_idx": "#000019", "text": "La\u0308hiajalugu na\u0308itab, et USA eelarve puuduja\u0308a\u0308gi ja\u0308rsk kasv vo\u0303ib tuua kaasa dollari odavnemise ja viia kulla hinna uute rekorditeni."}, {"text_idx": "#000020", "text": "Kulla hind to\u0303usis pa\u0308evasiseselt mai alguses uute rekorditeni, aga otsustavat la\u0308bimurret pole toimunud ning untsihind kaupleb 2000 dollari la\u0308hedal. Pa\u0308eva sulgumishind, mida rekorditest ra\u0308a\u0308kides peamiselt vaadatakse, pole uue tipuni jo\u0303udnud."}, {"text_idx": "#000021", "text": "Kulla hind to\u0303usis 4. mail pa\u0308eva sees 2081,8 dollarini, aga on sellelt tasemelt nu\u0308u\u0308d taandunud. Viimasest kolmest aastast on sarnaseid tippe veel kaks \u2013 2020. aasta koroonakriisi tipp (2075 dollarit) ja eelmisel aastal alanud Ukraina so\u0303ja ajal saavutatud tipp (2070 dollarit). Nu\u0308u\u0308d toimib 2050-2080 dollari tase va\u0308ga tugeva vastupanuna."}, {"text_idx": "#000022", "text": "Va\u0308a\u0308rismetalli vo\u0303ib aidata uute rekorditeni viia aga USA riigieelarve puuduja\u0308a\u0308gi kasv. Ajalugu on na\u0308idanud, et puuduja\u0308a\u0308gi suurenemisega on tavapa\u0308raselt kaasnenud ka kulla kallinemine."}, {"text_idx": "#000023", "text": "Kriisi ei ole, aga puuduja\u0308a\u0308k kasvab"}, {"text_idx": "#000024", "text": "USA rahandusministeeriumi andmetest selgus, et ma\u0308rtsiga lo\u0303ppenud fiskaalaasta esimesel poolaastal ulatus riigi defitsiit 1,1 triljoni dollarini. Vo\u0303rreldes eelmise aastaga suurenes see 432 miljardi dollari vo\u0303rra."}, {"text_idx": "#000025", "text": "U\u0308ks peamisi suurema kulutamise po\u0303hjuseid oli USA riigivo\u0303la intressimaksete plahvatuslik kasv. Nimelt on U\u0308hendriikide valitsuse annualiseeritud intressimaksed viimase aasta jooksul ja\u0308rsult kasvanud. Selle aasta esimeses kvartalis ulatusid intressimaksed annualiseeritult (kvartali maksed korrutatakse neljaga) ligi 929 miljardi dollarini. Veel aasta varem oli na\u0308itaja 603 miljardit."}, {"text_idx": "#000026", "text": "Vo\u0303rdluseks \u2013 USA kaitse-eelarveks plaanitakse 2024. majandusaastal 842 miljardit dollarit. See ta\u0308hendab, et intressimaksed on kerkinud so\u0303jaliselt maailma vo\u0303imsaima riigi kaitsekulutustest suuremaks."}, {"text_idx": "#000027", "text": "Praegune eelarve puuduja\u0308a\u0308k on proportsionaalselt vo\u0303rreldav 2008. aastaga ja sellele ja\u0308rgnenud ajaga, mil USA tegi suuri lisakulutusi finantskriisist va\u0308ljumiseks. Hetkel erilist kriisi ei ole, aga tundub, et intresside ja tervishoiuga seotud kulutuste kasv on pannud riigi sundseisu, millest on va\u0308ga raske va\u0308lja tulla."}, {"text_idx": "#000028", "text": "Probleeme on tekitamas ka USA riigivo\u0303la lae u\u0308letamine. Nimelt on riik pannud paika lae, millest ko\u0303rgemale ei tohi riigivo\u0303lg kasvada. Seda piirangut on pidevalt to\u0303stetud ning viimase vo\u0303lalaeni jo\u0303uti jaanuaris. USA rahandusminister Janet Yellen hoiatas mai alguses, et kui vo\u0303lalage 1. juuniks ei to\u0303steta vo\u0303i ei eemaldata, siis saab rahandusministeeriumil raha otsa. See ta\u0308hendaks mingil kujul USA maksejo\u0303uetust, millel oleks finantsturgudele ja majandusele tervikuna va\u0308ga suured tagaja\u0308rjed."}, {"text_idx": "#000029", "text": "Eelarve olukorra halvenemine ta\u0308hendab dollari odavnemist"}, {"text_idx": "#000030", "text": "Felder Reporti asutaja Jess Felder u\u0308tles, et 2015. aastal alanud puuduja\u0308a\u0308gi kasv on pa\u0308rast pandeemia ajal toimunud suuri ko\u0303ikumisi ja\u0308tkumas. Ta to\u0303i va\u0308lja, et USA eelarve olukorra halvenemine on ta\u0308hendanud dollari odavnemist, mis vo\u0303iks ja\u0308rgmistel kuudel ja aastatel ja\u0308tkuda."}, {"text_idx": "#000031", "text": "Allpool on va\u0308lja toodud Felderi koostatud graafik, kus vasakul teljel on na\u0308ha USA dollariindeksit, mis mo\u0303o\u0303dab dollari tugevust kuue suurima valuuta suhtes. Paremal teljel on protsentides USA eelarve puuduja\u0308a\u0308k. On na\u0308ha, et suuresti liiguvad need u\u0308hes taktis."}, {"text_idx": "#000033", "text": "Eelmine kord hakkas USA eelarve puuduja\u0308a\u0308k kiiresti kasvama 2000ndate alguses, mis kestis sisuliselt ku\u0308mnendi. Viimati oligi eelarve u\u0308leja\u0308a\u0308gis enam kui 20 aastat tagasi. Sellega kaasnes dollari kiire odavnemine, mis kestis samuti peaaegu 10 aastat."}, {"text_idx": "#000034", "text": "Odavam dollar andis hoogu aga toorainete ja eriti kulla hinnale. Kulla hind to\u0303usis 2001. aasta 250 dollarilt ku\u0308mne aastaga ligi 2000 dollarini untsist."}, {"text_idx": "#000035", "text": "Puuduja\u0308a\u0308gi kasv on sisuliselt garanteeritud"}, {"text_idx": "#000036", "text": "USA eelarve puuduja\u0308a\u0308gi kasv on sisuliselt matemaatiliselt garanteeritud. Manhattani Instituut koostas hiljuti graafiku (vt. allpool), millel on Kongressi enda plaanide ja\u0308rgi arvestatud, kui suures defitsiidis saab tulevikus olema USA eelarve. Peamiselt toob puuduja\u0308a\u0308gi kasvu Medicare\u2019i ja sotsiaalkindlustusega seotud kulude kasv (punasega). Oma mo\u0303ju avaldavad ka 2017. aasta maksuka\u0308rped (rohelisega) ning ko\u0303ik teised poliitikad (lillaga). Ja\u0308rsk puuduja\u0308a\u0308gi kasv 2020. aastal on seotud koroonaviiruse pandeemiaga."}, {"text_idx": "#000038", "text": "Vaatamata panganduskriisile ja viimase poole aasta kiirele hinnato\u0303usule omatakse kulda aktsiatega vo\u0303rreldes ja\u0308tkuvalt va\u0308he. Vaatame na\u0308iteks seda, kui palju raha on paigutatud USA suurimat aktsiaindeksit S&P 500 ja\u0308lgivasse bo\u0308rsil kaubeldavasse fondi (ETF) SPDR S&P 500 ETF Trust (SPY) ja kulda ja\u0308rgivasse fondi GLD."}, {"text_idx": "#000039", "text": "Kui 2011. aastal moodustasid GLD investeeringud 0,8 protsenti SPY investeeringutest, siis praeguseks on see osakaal langenud 0,15 protsendini. Muidugi tuleb arvestada, et GLD puhul pole tegemist otsese fu\u0308u\u0308silise kullaga, aga derivaadiga. Fu\u0308u\u0308silise kulla ja virtuaalse kulla erinevustest saab pikemalt lugeda siit."}, {"text_idx": "#000040", "text": "Kui ajalugu vaadata, siis vo\u0303ib USA eelarve puuduja\u0308a\u0308gi kasv seega kujuneda su\u0308tikuks, mis viib kulla hinna uute rekorditeni."}, {"text_idx": "#000041", "text": "Fu\u0308u\u0308siline vs paberkuld: mis on virtuaalse kulla peamised ohud?"}, {"text_idx": "#000042", "text": "Kuld on investeeringuna pensionifonde ma\u0308eko\u0303rguselt u\u0308letanud"}, {"text_idx": "#000043", "text": "Soome majandusteadlane: oleme jo\u0303udnud panganduskriisi la\u0308vele"}, {"text_idx": "#000044", "text": "IMF: maailmamajanduse jaoks on hullem veel ees"}, {"text_idx": "#000045", "text": "Suurpank: kulla osakaal investorite portfellides on jo\u0303uliselt kasvamas"}, {"text_idx": "#000046", "text": "Uus inflatsioonilaine paneks kulla ja\u0308lle sa\u0308rama"}, {"text_idx": "#000047", "text": "Miks on kuld raha? Miks on sellel nii ko\u0303rge va\u0308a\u0308rtus?"}, {"text_idx": "#000048", "text": "10 riskifaktorit, mis vo\u0303ivad viia panganduse uude ja su\u0308gavamasse kriisi"}, {"text_idx": "#000049", "text": "Keskpanga digiraha toetajad toetavad ka valitsuse ja\u0308lgimiskaameraid oma kodudes"}, {"text_idx": "#000050", "text": "Kas on oodata uut kriisi? Reitinguagentuurid asusid pankade ja USA valitsuse kallale"}, {"text_idx": "#000051", "text": "Globaalne vo\u0303lakoorem kerkis enam kui 300 triljoni dollarini"}, {"text_idx": "#000052", "text": "Vaikus enne tormi. Mis saab kulla hinnast?"}, {"text_idx": "#000054", "text": "Liituge meie uudiskirjaga ning olge kursis parimate pakkumistega ning pa\u0308evakajaliste ja oluliste uudistega kullamaailmast."}]